ব্রাহ্মণবাড়িয়া, ১০ জুলাই (শীর্ষ নিউজ ডটকম): ব্রাহ্মণবাড়িয়া শহরের বিভিন্ন দোকানে ভ্রাম্যমাণ আদালত অভিযান চালিয়ে  বিপুল পরিমাণ অনুমোদনবিহীন উত্তেজক ড্রিংকস উদ্ধার করেছে। আজ রোববার দুপুরে এ অভিযান চালানো হয়। এ সময় প্রতিষ্ঠানগুলোকে জরিমানা করা হয়।  আদালত সূত্রে জানা যায়, ম্যাজিস্ট্রেট কামরুল ইসলামের নেতৃত্বে ভ্রাম্যমাণ আদালত শহরের ফরিদুল হুদা রোডে অবস্থিত হোটেলে অভিযান চালিয়ে অনুমোদনহীন হর্সফিলিংস, কাস্টার ও স্পার্ক সিডরসহ বিভিন্ন উত্তেজক ড্রিংকস উদ্ধার করে। এ সময় প্রতিষ্ঠানটির মালিককে ১০ হাজার টাকা জরিমানা করা হয়। এছাড়া আরো ২টি প্রতিষ্ঠানকে ২০ হাজার টাকা জরিমানা করা হয়।  আদালত পরিচালনাকালে রu200c্যাব-৯ এর ভৈরব  ক্যাম্পের কমান্ডার মোহাম্মদ আলীসহ অন্য সদস্যরা উপস্থিত ছিলেন।  (শীর্ষ নিউজ ডটকম/প্রতিনিধি/সাখা/রাজ/১৬.২৮ ঘ.)